มาทานร้านนิตยาไก่ย่างอีกแล้ว เวลาอยากทานอาหารอีสานทีไรนึกถึงร้านนี้ก่อนเพื่อนเลยค่ะ มาคราวนี้สั่งส้มตำไทย ส้มตำร้านนี้เส้นกรุบๆ รสชาติอร่อย ครบรสทั้งเปรี้ยว หวาน เค็ม เผ็ดนิดๆ มีกุ้งแห้งเพิ่มความเค็ม และถั่วลิสงเพิ่มความมัน ราคา 55 บาท

ปีกไก่ทอดน้ำปลา ไก่ทอดกรอบนอกนุ่มใน ทานง่ายเพราะหั่นมาชิ้นกำลังดี เนื้อไก่จะเค็มๆ หวานๆ ทานเปล่าๆ ก็อร่อยหรือจะทานกับน้ำจิ้มแจ่วที่รสเปรี้ยว เค็มก็เข้ากันดี ราคา 90 บาท

ทอดมันกุ้ง ทอดมาเหลือง กรอบ เนื้อกุ้งเต็มๆ คำ แน่นๆ หนึบๆ จะทานเล่นหรือทานกับข้าวก็อร่อย จานนี้เด็กๆ ชอบ ราคา 95 บาท
 
ลาบหมู ลาบหมูเค็มไปหน่อย ใส่หอมแดงเยอะ ใส่ข้าวคั่วเยอะ เผ็ดนิดๆ ราคา 65 บาท 

ร้านนิตยาไก่ย่าง สาขากาญจนาภิเษก ตั้งอยู่ใน PTT plaza หรือปั๊มปตท เกือบสุดถนนกาญจนาภิเษก ร้านเป็นห้องกระจก ไม่ใหญ่มากนัก สะอาด แอร์เย็น นั่งสบาย อาหารอร่อย ได้ไว ราคาไม่แพงเกินไปนัก